**Aiškinamasis raštas**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2017 m. spalio 19 d. sprendimo nr. t2-244 „dėl biudžetinės įstaigos klaipėdos miesto sporto bazių valdymo centro teikiamų atlygintinų paslaugų kainų nustatymo“ pakeitimo**

**1. Projekto rengimą paskatinusios priežastys.**

Klaipėdos miesto BĮ Sporto bazių valdymo centras (toliau – SBVC) patikėjimo teise valdo Klaipėdos centrinį stadioną (Sportininkų g. 46) su dirbtinės dangos futbolo sporto aikštynais. Dirbtinės žolės futbolo aikštynų (toliau – Futbolo aikštynai) eksploatacija pagal standartus – 5 metai. Šie Futbolo aikštynai eksploatuojami daugiau kaip 8 metus ir nebeatitiko licencijavimo reikalavimų, nebebuvo galima organizuoti tam tikro lygio varžybų. Dangos pakeitimas buvo suplanuotas Kūno kultūros ir sporto plėtros 11 programoje 2022 metais, tačiau dar 2021 metų rudenį buvo gauta Lietuvos Respublikos Vyriausybės lėšų savivaldybėms ir atsirado galimybė dangos keitimo darbus pradėti anksčiau. Paklota nauja dirbtinės dangos Futbolo aikštynuose danga, kurios vertė 301 524,80 Eur., įtakojo perskaičiuoti turimus paslaugos įkainius.

**2. Parengto projekto tikslai ir uždaviniai.**

Tikslas – pakeisti Klaipėdos miesto savivaldybės tarybos 2017 m. spalio 19 d. sprendimą Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ ir priedą išdėstyti nauja redakcija;

Uždavinys – perskaičiuoti Klaipėdos centrinio stadiono Futbolo aikštynų teikimų paslaugų kainas vadovaujantis Klaipėdos miesto savivaldybės sporto bazių teikiamų atlygintinų paslaugų kainos dydžio nustatymo metodika.

**3. Kaip šiuo metu yra teisiškai reglamentuojami projekte aptarti klausimai.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, kuriame numatyta išimtinė tarybos kompetencija. Viena iš tokių – kainų ir tarifų už savivaldybės biudžetinių įstaigų teikiamas atlygintinas paslaugas nustatymas.

Klaipėdos miesto savivaldybės taryboje 2017 m. spalio 19 d. T2-244 (aktuali redakcija 2018 m. gruodžio 20 d. sprendimo Nr. T2-277) patvirtinti ir šiai dienai galiojantys įkainiai yra:

1. Futbolo aikštė (didžioji, dirbtinės dangos) treniruotėms 1 val. – 9,00 Eur.
2. Futbolo aikštė (didžioji, dirbtinės dangos) varžyboms 1 val. – 13,00 Eur.
3. Futbolo aikštė (mažoji, dirbtinės dangos) 1 val. 6,00 Eur.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, bus nustatyta nauja 1 val. paslaugos kaina (įvertinant naujos dangos keitimo kaštus) ir teisėtai surinktas mokestis už atlygintinai teikiamą paslaugą, kompensuojant SBVC tenkančias priežiūros ir eksploatacijos išlaidas.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nepatvirtinus šio sprendimo projekto, juridiniams ir fiziniams asmenims būtų teikiamos paslaugos pagal senus galiojančius įkainius, neįvertinus naujos dangos patirtų išlaidų, kurios turėtų būti dengiamos iš savivaldybės biudžeto lėšų.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimui įgyvendinti 1 valandos paslaugos suteikimo kaina paskaičiuota, vadovaujantis Klaipėdos miesto savivaldybės sporto bazių teikiamų atlygintinų paslaugų kainos dydžio nustatymo metodika, kurią patvirtino Klaipėdos miesto savivaldybės taryba 2017 metais (aktuali redakcija 2018 metais). Metodika skirta kainos už sporto bazių teikiamas atlygintinas paslaugas dydžio nustatymo, vertinimo, perskaičiavimo principams reglamentuoti.

SBVC teikiamų atlygintinų paslaugų kainos dydis nustatomas taip, kad būtų padengtos visos būtinosios su paslaugos teikimu susijusios pagrįstos sąnaudos.

SBVC sporto bazių teikiamų atlygintinų paslaugų kainos 1 valandos įkainis buvo paskaičiuotas pagal formulę **N = ESt-1 x (1+K) / Pb x Pn /;M t-1,** kurioje **N** - vienos sporto bazės paslaugos 1 val. kaina eurais; **ES** - vienos sporto bazės visų su paslaugos teikimu susijusių sąnaudų, t. y. šildymo sistemos priežiūros, elektros, vandentiekio, kanalizacijos, komunalinių atliekų tvarkymo, priešgaisrinės ir turto apsaugos, turto draudimo, ryšių, transporto, einamojo remonto ir kitų paslaugų bei panaudotų prekių, susijusių su bazės priežiūra ir paslaugos teikimu, metinė suma; **M** - bazės užimtumas, valandų skaičiaus vidurkis per metus; **t** - kalendoriniai (einamieji) metai; **K** - procentinė išraiška sumos, skirtos paslaugai teikti naudojamam ilgalaikiam turtui atnaujinti ir jo naudingosioms savybėms atkurti, **Pb** - 5 proc.; viso pastato, kuriame įkurta sporto bazė, **Pn** - plotas kv. m; sporto bazės plotas kv. m.

Siekiant užtikrinti teisingą atlygio už sporto bazių teikiamas atlygintinas paslaugas dydį, kartą per metus bus įvertinami 9 kalendorinių mėnesių faktinių sąnaudų ir sporto bazių faktiniai užimtumo pokyčiai. Atsižvelgiant į juos, gali būti perskaičiuojamas atlygis už teikiamas paslaugas, keičiant jį nuo kitų kalendorinių metų.

Pagal formulę, paskaičiuota SBVC sporto bazių teikiamų atlygintinų paslaugų kaina:

|  |  |  |  |  |
| --- | --- | --- | --- | --- |
| Objekto pavadinimas | Priskirtas plotas, kv. m | Užimamo ploto proc. | Metinės išlaidos\* | Skaičiavimas pagal patvirtintą formulę |
|  | ES | x K | / Pb | x Pn | Vienos dienos vid. užimtumas, val. | Veiklų d. skč. | / M | 1 val. kaina |
| Futbolo aikštė (didžioji, dirbtinės dangos) | 7140 | 58,1 | 89713 | 101600 | 5080 | 8,69 | 62027,30 | 7 | 270 | 1900 | 33 |
| Futbolo aikštė (mažoji, dirbtinės dangos) | 2992 | 24,4 | 11887 | 101600 | 5080 | 8,69 | 25992,39 | 6 | 270 | 1500 | 17 |
| Kita | 2148 | 17,5 |  | 66145 | 3307,25 | 28,98 | 33860,48 |  |  |  |  |

\*Pastaba. Tai yra metinės sąnaudos: aikštyno nusidėvėjimas 60304,95 Eur, technikos nusidėvėjimas 11295,36 Eur ir aikštyno priežiūra 30000 Eur (dirbtinės dangos giluminis valymas ir šukavimas; granulių ir kvarcinio smėlio papildymo darbai; siurbliavimas; segmentinės tvoros remontas bei segmentų keitimas; bėgimo takų tvarkymas; dangos kosmetinis remontas; sniego valymas).

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

SBVC pateikė sporto bazių atlygintinų paslaugų kainų paskaičiavimą kartu su Planavimo ir analizės skyriumi. Su sprendimo projektu supažindinta Klaipėdos sporto taryba, futbolo bendruomenė.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo ir parengė Sporto skyrius.

**10. Kiti reikalingi pagrindimai ir paaiškinimai.**

Nėra.

Sporto skyriaus vedėja Rasa Rumšienė